JNU में होस्टल की बढ़ी फीस छात्रों पर आर्थिक बोझ नहीं, 71 फीसदी को मिलता है अनुदान  
जेएनयू के 7557 छात्रों में से 5371 छात्रों को केंद्र सरकार की मदद
एमसीएम के लिए 2000 रुपये प्रति महीने दिए जा रहे
रिसर्च एसोसिएट को 47000 रुपये प्रति महीने मिल रहे
मंत्रालय के सूत्रों के अनुसार 40 साल में पहली बार यह बढ़ोत्तरी की गई है. अधिकारियों का कहना है कि जेएनयू में छात्रों को न्यूनतम 2400 रुपये प्रति वर्ष से अधिकतम 564000 रुपये प्रति वर्ष तक आर्थिक सहायता मिलती है. ऐसे में बढ़ी हुई फ़ीस को वहन करना उनके लिए बड़ी परेशानी का कारण नहीं हो सकता.
जेएनयू में होस्टल में रहने वाले छात्रों की संख्या 6600 है जबकि 5371 छात्रों को आर्थिक मदद दी जा रही है. इनमें 674 छात्रों को 31000-47000  रुपये तक की छात्रवृत्ति है. 182 छात्रों को 12000-22000 रुपये, 3080 छात्रों को 5000-8000 रुपये और 1435 छात्रों को 2000-3500 रुपये प्रति महीने की छात्रवृत्ति है.
मंत्रालय के सूत्रों के अनुसार जेएनयू के आंदोलनकारी छात्रों के साथ बातचीत चल रही है. उन्हें उम्मीद है कि मामला सुलझ जाएगा.